পুলিশের এই কর্মকর্তা আরো বলেন, তানজীনের স্বামী ও স্বজনদের দাবি, তিনি মানসিকভাবে অসুস্থ। এ জন্য চিকিত্সাও করা হয়েছিল। তবে এ নিয়ে আমরা চিকিত্সকের সঙ্গে কথা বলবো। হত্যার বর্ণনায় তানজীন রহমান বলেছেন, “ঘটনার সময় বাসায় অন্য কেউ ছিল না। ছেলে আবরারকে বলি, চল আমরা খুন খুন খেলি। এক পর্যায়ে মেয়ে তাকিয়াকে রুমের বাইরে বের করে দেই। এরপর দরজা বন্ধ করে আবরারের গলার পেছনে চাপাতি চালাই। এ সময় সে বলছিল, মা আমিতো ব্যথা পাচ্ছি। আবরারকে হত্যার পর দরজা খুলে তাকিয়াকে রুমের ভেতর এনে তাকেও একই কায়দায় হত্যা করি। পরে বাসার দরজা লাগিয়ে প্রতিবেশীর বাড়িতে আশ্রয় নেই।”